**Tájékoztató az ingyenes bölcsődei és óvodai gyermekétkeztetésről**

**Tisztelt Szülők!**

**2015. szeptember 1-jén lép hatályba a gyermekek védelméről szóló törvénynek az ingyenes bölcsődei és óvodai gyermekétkeztetés kiterjesztése érdekében történő módosítása, amely az alábbi rendelkezéseket tartalmazza.**

**A gyermekétkeztetés során ingyenes étkezést kell biztosítani az óvodai nevelésben részesülő gyermek után, amennyiben**

1. ***rendszeres gyermekvédelmi kedvezményben részesül,***
2. ***tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,***
3. ***olyan családban él, amelyben három vagy több gyermeket nevelnek,***
4. ***olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át [2015. évben a 89 408 Ft-ot], vagy***
5. ***nevelésbe vették.***

**A kedvezmény igénybevételéhez *nyilatkozatot* kell az intézmény vezetőjéhez benyújtani a bölcsődei ellátásban vagy óvodai nevelésben részesülő gyermek után. A nyilatkozat alább letölthető!!!**

**A nyilatkozat átvehető az intézményekben, illetve a Polgármesteri Hivatal fsz. 14. szobájában.**

**A 100%-os normatív kedvezmény (ingyenes étkezés) csak egy jogcímen vehető igénybe!**

**A jövedelemről történő nyilatkozat csak az egyéb okból étkezésre nem jogosult családokat (azaz a háromnál kevesebb gyermeket nevelő, továbbá a tartósan beteg, fogyatékos gyermeket nem nevelő, rendszeres gyermekvédelmi kedvezményre nem jogosult családokat) érinti.**

**A gyermekétkeztetés esetében a kedvezmény megállapításához az alábbi igazolások csatolása szükséges:**

**Rendszeres gyermekvédelmi kedvezményben részesülő gyermekek esetén:**

* **a rendszeres gyermekvédelemi kedvezmény megállapításáról szóló önkormányzati határozat másolata.**

**Tartósan beteg vagy fogyatékos gyermek, vagy egészséges gyermek esetében, ha olyan családban él, amelyben tartósan beteg vagy fogyatékos gyermeket nevelnek:**

* **tartós betegséget igazoló szakorvosi igazolás,**
* **fogyatékosság esetén a szakértői és rehabilitációs bizottság szakvéleménye.**

**Három vagy több gyermeket nevelők esetében:**

* **nyilatkozat kitöltése**